钦定古今图书集成/明伦汇编/闺媛典/第101卷 > 皇清七 > 戚有元妻章氏
## 钦定古今图书集成/明伦汇编/闺媛典/第101卷 > 皇清七 > 戚有元妻章氏

按《江阴县志》：“章氏，太仓戚有元妻。其子京，世袭太仓卫指挥，调常镇道中军，随任江阴。顺治二年五月。”

王师下金陵，兵使马鸣霆逸去；京亦欲谢事归，氏叱。

曰：“吾家世勋，义当死事，岂容如鼠子窜匿！” 比八月，大兵入城，京遇害，氏哀号欲殉。一邻妪宛转相随劝谕，氏阳诺之。无何，绐之出，雉经死。越三日，叔子嘉焚瘗遗骸，颜色如生。